3. การประกอบธุรกิจของแต่ละสายผลิตภัณฑ์

(ก) ลักษณะของผลิตภัณฑ์และบริการ

ธุรกิจที่ดำเนินการประกอบด้วย

  --------- --------------------------------------- --------------------- --
            ผลิตภัณฑ์/บริการ                            บริษัท                  

            บริการรถเช่า (Operating Lease)            บจ.พรีเมียร์ อินเตอร์ ลิซซิ่ง 

            บริการจัดการสินเชื่อ                         บจ.พรีเมียร์ แอลเอ็มเอส   

            บริการนายหน้าประกันวินาศภัย                  บจ.พรีเมียร์ โบรคเคอร์เรจ 

            บริการด้านเช่าซื้อและบริการสินเชื่อเพื่อธุรกิจต่างๆ   บจ.พรีเมียร์ แคปปิตอล     
                                                    (2000)                
  --------- --------------------------------------- --------------------- --

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

- มีการให้บริการที่สะดวก รวดเร็ว สามารถตอบสนองความต้องการ
และสร้างความพึงพอใจให้ลูกค้าได้อย่างต่อเนื่อง

- มีการวางระบบการบริหารจัดการภายในองค์กรอย่างมีประสิทธิภาพ

- มีเครือข่ายศูนย์บริการที่สามารถรองรับการใช้บริการลูกค้าได้อย่างทั่วถึง

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

  ใช้กลยุทธ์ในด้านชื่อเสียงและการเป็นที่ยอมรับในงานบริการที่ให้แก่ลูกค้า
  โดยมุ่งเน้นทั้งคุณภาพและประสิทธิภาพของการให้บริการเป็นสำคัญ
  และจะไม่ทำธุรกิจแข่งขันกับสถาบันการเงินโดยตรง แต่จะมุ่งเน้นหาตลาดที่มีความต้องการเฉพาะ
  สร้างมูลค่าเพิ่มในบริการ เพื่อตอบสนองความต้องการของลูกค้ากลุ่มเป้าหมาย
  โดยในด้านการให้บริการรถเช่าจะเน้นการให้บริการระยะยาวเป็นหลัก
  ด้านบริการจัดการสินเชื่อจะเน้นการบริหารสินทรัพย์/หนี้อสังหาริมทรัพย์
  และหนี้เช่าซื้อให้กับสถาบันการเงินต่างๆ รวมถึงการประมูลซื้อสินเชื่อที่มีปัญหาเพื่อมาบริหาร
  ส่วนด้านการเป็นนายหน้าประกันวินาศภัย ให้บริการประกันภัยอัคคีภัย
  การประกันภัยทางทะเลและขนส่ง การประกันภัยรถยนต์ และการประกันภัยอื่น ๆ

-   ลักษณะลูกค้าและกลุ่มลูกค้าเป้าหมาย

  เน้นการให้บริการกลุ่มลูกค้าผู้ประกอบธุรกิจเป็นหลัก รวมถึงหน่วยราชการและรัฐวิสาหกิจ
  ยกเว้นบริการนายหน้าประกันวินาศภัย ที่ให้บริการทั้งลูกค้าผู้ประกอบธุรกิจและบุคคลทั่วไป

-   การจำหน่ายและช่องทางการจำหน่าย

  บริษัทจัดทำเว็บไซต์ www.premier-specialtyfinance.com ไว้สำหรับบริการลูกค้า
  มีการนำเสนอบริการโดยตรงกับลูกค้า รวมทั้งจัดหาและ จัดให้มีศูนย์บริการตามแหล่งต่าง ๆ
  เพื่อให้ลูกค้าสามารถเข้ารับบริการได้สะดวกยิ่งขึ้น

2)  สภาพการแข่งขันภายในอุตสาหกรรม

  จากสภาวะเศรษฐกิจปัจจุบันที่ยังคงอยู่ในสภาพที่ไม่แน่นอนด้วยปัจจัยลบหลาย ๆ ด้าน อาทิ
  ราคาน้ำมันที่สูงขึ้น อัตราดอกเบี้ยที่มีการเปลี่ยนแปลงอยู่ในช่วงขาขึ้น ทำให้ธุรกิจต่าง ๆ
  ต้องแข่งขันกันมากขึ้น อีกทั้งลูกค้ามีทางเลือกมากขึ้นจากการเพิ่มขึ้นของจำนวนคู่แข่ง
  บริษัทจึงต้องเตรียมความพร้อมสำหรับการแข่งขันในทุกด้าน
  เพื่อก่อให้เกิดประสิทธิภาพในการจัดการและให้บริการแก่ลูกค้า
  โดยมุ่งเน้นการดำเนินธุรกิจแบบประสานประโยชน์ร่วมกับทุกฝ่าย
  ไม่ใช้นโยบายด้านราคาเป็นปัจจัยในการแข่งขัน แต่จะเน้นที่คุณค่าของบริการ
  การให้บริการที่มีคุณภาพและสร้างสัมพันธภาพที่ดีกับลูกค้าและคู่ค้า เป็นสำคัญ

 (ค) การจัดหาผลิตภัณฑ์หรือบริการ

  ธุรกิจให้บริการรถเช่า (Operating Lease) เป็นการให้เช่ารถระยะยาว ตั้งแต่ 2-5 ปี
  จัดรถยนต์ให้เช่าตามความต้องการของลูกค้า ได้แก่ รถเก๋ง รถปิคอัพ และรถตู้
  โดยกลุ่มลูกค้าจะเป็นนิติบุคคล หน่วยงานราชการ และรัฐวิสาหกิจ
  มีการพัฒนาด้านบริการเพื่อสร้างมูลค่าเพิ่มในการให้บริการแก่ลูกค้าอย่างต่อเนื่อง
  ตลอดระยะเวลาที่ผ่านมานอกเหนือจากการให้บริการที่มีคุณภาพแล้ว
  บริษัทยังจะให้คำแนะนำและหาแนวทางการให้บริการใหม่ ๆ
  ที่ตรงกับความต้องการของลูกค้าได้หลากหลาย ในราคาที่เหมาะสม
  โดยใช้หลักบริหารจัดการยานพาหนะที่นำสมัย
  ช่วยให้ลูกค้าได้ใช้รถยนต์ในการประกอบธุรกิจด้วยความสะดวกและมีประสิทธิภาพ
  ลดภาระค่าใช้จ่ายที่ไม่จำเป็น ทำให้ได้รับความไว้วางใจจากลูกค้ามาอย่างต่อเนื่อง

  สำหรับธุรกิจให้บริการจัดการสินเชื่อ เป็นการให้บริการด้านการบริหารจัดการและจัดเก็บผล
  ประโยชน์ทางทรัพย์สินให้แก่สถาบันการเงิน
  รวมทั้งการบริหารจัดการหนี้สินอสังหาริมทรัพย์และหนี้เช่าซื้อ และด้วยความมุ่งมั่นในการให้บริการ
  ทำให้ผลงานเป็นที่ยอมรับและสร้างความเชื่อมั่นมาโดยตลอด

  ส่วนธุรกิจนายหน้าประกันวินาศภัยเป็นการให้บริการประกันภัยที่ให้บริการคำแนะนำและเป็นที่ปรึกษาด้านการประกันภัยแก่ลูกค้า
  โดยคัดเลือกบริษัทประกันภัยที่มั่นคง มีหลักการชดใช้ค่าสินไหมอย่างยุติธรรม
  และมีการคุ้มครองภัยที่เหมาะสมสอดคล้องกับความต้องการของลูกค้า
  เพื่อให้ลูกค้าได้เลือกใช้บริการตามความต้องการ